|  |  |
| --- | --- |
| **Tantárgy neve:**Identitás diskurzusok | **Tantárgy Neptun kódja:** BTKVAN303**Tárgyfelelős intézet:** AFTI |
| **Tantárgyelem:** kötelező. |
| **Tárgyfelelős:** Dr. Simon Zoltán, egyetemi adjunktus |
| **Közreműködő oktató(k):** Dr. Lajos Veronika, egyetemi adjunktus |
| **Javasolt félév:** III. félév (3Ő) | **Előfeltétel:** BTKVAN104, BTKVAN110, BTKVAN111, BTKVAN201 |
| **Óraszám/hét:** 0-2 | **Számonkérés módja:** gyakorlati jegy |
| **Kreditpont:** 2 kredit | **Munkarend:** nappali és levelező  |
| **Tantárgy feladata és célja:**A kulturális antropológiában az identitás fogalma, elsősorban az etnikai identitást helyezve a középpontba, az 1960-70-es években jelent meg Fredrik Barth napjainkra klasszikus olvasmánnyá vált munkája (*Ethnic Groups and Boundaries*, 1969) kapcsán. Közismert, hogy az identitás egyszerre van jelen elemzési kategóriaként a tudományos szférában és megélt, gyakorlati kategóriaként a mindennapokban, elsősorban a politikai mobilizáció és a társadalompolitikai mozgalmak keretében. Ez utóbbi kapcsán beszélünk identitáspolitikáról. A kurzus célja az identitás antropológiai kutatásában ismert alapfogalmak megismerése az identitás konstruálódásának kontextusok függvényében változó módjaival, folyamataival és az identitás fogalmának csoportfüggő jelentéseivel. Az identitás paradigmatikus kategóriájában rejlő reflexív mozzanat nem csak a „saját”, de ezzel együtt a „másik” szociokulturális életvilágára vonatkozó utalást, interferenciát és/vagy multikulturális élethelyzetet jelöl. Az identitás ily módon az azonosítás, azonosulás és megkülönböztetés együttes „játékára” utal. **Fejlesztendő kompetenciák:*****a)* tudása**1. Magas szinten ismeri a kulturális diverzitás regionális és kontinentális típusait, globális jellemzőit.
2. A magabiztos gyakorlati használhatóság követelményeinek megfelelően érti a legfontosabb társadalomtudományi összefüggéseket a kulturális antropológia értelmező elméletei és fogalmai segítségével.
3. Speciális ismeretekkel rendelkezik a komplex és hagyományos kultúrák hasonlóságairól és különbségeiről, érti azokat a főbb hazai, európai és globális társadalmi problémákat, amelyek meghatározzák a társadalomtudományi gondolkodás alaptendenciáit.
4. Ismeri és érti az alapvető szakantropológiai irányokat.

***b)* képességei**1. Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba.
2. A kulturális antropológia kurrens elméletei és bevett kutatás-módszertani koncepciói alapján képes szakterületének egyes résztémáiról önálló, szaktudományos formájú összefoglalókat, elemzéseket készíteni.
3. Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására.

***c)* attitűdje**1. Tudatosan vállalja a hazai, a regionális és a kontinentális kulturális, vallási, kisebbségi és a társadalmi sokszínűséggel kapcsolatos európai értékelveket.
2. A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli.
3. A kulturális antropológia területén szerzett tudását és jártasságát önállóan, folyamatosan bővíti és mélyíti.

***d)* autonómiája és felelőssége**1. Önállóan, bátran és felelősségteljesen vesz részt kulturális antropológiai szakmai koncepciók kidolgozásában, megvitatásában és megvalósításában.
2. Legjobb tudása szerint, elkötelezetten szolgálja és képviseli a kulturális antropológia szakmai érdekeit.
3. Tevékenységének szerves részeként reflektál saját személyiségére, ennek a kutatás szempontjából szerepet játszó következményeire, valamint társadalmi és kulturális beágyazottságára, továbbá kalkulál szakmai, munkahelyi, intézményi érdekei és a tanulmányozott közösség érdekei közötti esetleges eltérésekkel.
 |
| **Tantárgy tematikus leírása:** |
| ***Gyakorlat:***A hallgatók a gyakorlati óra keretében a kortárs (elsősorban magyar) társadalomban ismert együttélési helyzeteket példázó szituációk során helyezkedhetnek bele a különböző élethelyzetű emberek „képzelt” személyes és kollektív identitásába, miközben tudatosan és a tapasztalatokra reflektálva szembesülhetnek a „saját”, de ezzel együtt a „másik” szociokulturális életvilágával, az azonosítás és megkülönböztetés folyamatai közötti konfliktushelyzetek sajátosságaival.1. Bevezetés: identitás a személyiségpszichológiában – Erikson elmélete.
2. Identitáselméletek a kulturális antropológiában.
3. Etnicitás: etnikai identitás, etnicitás és társadalmi rétegzettség, szimbólumok.
4. Nyelvi, vallási és kulturális identitás.
5. Társadalmi nemek és identitás.
6. „Kettős identitás” és multiidentitás.
7. Identitásváltás/változás (akkulturáció és asszimiláció) és identitáskonfliktusok (patriotizmus és nacionalizmus).
 |
| **Félévközi számonkérés módja és értékelése:**Félév közben: egy vagy két prezentáció (egy szabadon választott szakirodalom feldolgozása és bemutatása, két másik szakszöveg opponálása); év végén: zárthelyi dolgozat.**Gyakorlati jegy teljesítésének módja, értékelése:**A prezentáció elkészítése és sikeres bemutatása (20%), aktív részvétel az órai munkában (a kötelező szakszövegek értő feldolgozása és opponálási tevékenység – 40%) és ZH (40%). |
| **Kötelező irodalom:**Barth, Frederik1996 Régi és új problémák az etnicitás elemzésében. *Regio* 1996/1. 3–25. ISSN 0865-557XBiczó Gábor2004 Az asszimiláció fogalmának fenomenológiai elemzése. In Uő: *Asszimilációkutatás – elmélet és gyakorlat*. MTA Politikai Tudományok Intézete, Etnoregionális Kutatóközpont, Budapest, 4–20. ISSN 1416-8391 <http://mek.oszk.hu/02200/02201/02201.htm> Calhoun, Craig 1997 Társadalomelmélet és identitáspolitikák. In Zentai Violetta (szerk.): *Politikai antropológia*. Budapest: Osiris, 99–114.Geertz, Clifford1998 Az identitás politikájáról. *Magyar Lettre International*, 31. <http://www.c3.hu/scripta/lettre/lettre31/geert.htm> Erikson, Erik H. 1991 Az életciklus. Az identitás epigenezise. In Uő: *A fiatal Luther és más írások*. Budapest: Gondolat. ISBN 9632823745Erikson, Erik H. 2002 Az ember nyolc korszaka. In Uő: *Gyermekkor és társadalom*. Budapest: Osiris Könyvtár, 243–271. ISBN 963-389-308-9Feischmidt Margit és Pulay Gergő2014 Élmény és ideológia a nacionalista popkultúrában. In Feischmidt Margit et al (szerk.): *Nemzet a mindennapokban. Az újnacionalizmus populáris kultúrája*. Budapest: L’Harmattan – MTA Társadalomtudományi Kutatóközpont, 249–289.Horváth István2006 Etnikum, etnicitás. In Uő: *Kisebbségszociológia. Alapfogalmak és kritikai perspektívák.* Kolozsvári Egyetemi Kiadó, Kolozsvár, 37-59.<http://www.szociologia.eu/sites/default/files/hir_csatolmanyok/091_horvath_istvan_kisebbsegszociologia_tankonyv.pdf> Kürti László1994 Etnikai viszályok és a többszólamú azonosság: néhány antropológiai gondolat az identitásról. *KORUNK* (KOLOZSVÁR) 3/5 (1): 91–99.Stachel, Peter2007 Identitás. A kortárs társadalom- és kultúratudományok egy központi fogalmának genezise, inflálódása és problémái. *Regio* 2007/4, 3–33. <http://epa.oszk.hu/00000/00036/00068/pdf/003-033.pdf> Yinger, J. Milton2002 Az asszimiláció és a disszimiláció elmélete felé. *Regio* 2002/1, 24–44. <http://epa.oszk.hu/00000/00036/00044/pdf/02.pdf> **Ajánlott irodalom:**Jenkins, Richard 2014 *Social Identity*. 3d ed. London: Routledge. ISBN-13: 978-0415448499Kovács Nóra, Osvát Anna és Szarka László (szerk.)2004 *Tér és terep III. Tanulmányok az etnicitás és az identitás kérdésköréből*. Akadémia Kiadó, ISBN 963 05 8209 0 <http://kisebbsegkutato.tk.mta.hu/uploads/files/olvasoszoba/intezetikiadvanyok/Ter_es_terep_3.pdf>. |